  Майя Бывальцева Кияса ёрослэн тӧроез Александр Максимов 1-тӥ шуркынмонысен ужысьтыз кошке. Солэсь ас мылкыдызъя кошкон сярысь куриськонзэ Депутатъёслэн кенешсы 23-тӥ коньывуонэ ортчем сессиын эскериз но быдэстыны пуктӥз, вераз иворъёсъя «Удмуртия» агентстволы муниципалитлэн администрациысьтыз ужез радъян ёзэтлэн кивалтӥсез Наталья Смирнова. Уставъя, тӧро ужоскетъёсызлэсь дырызлэсь вазь куштӥськем дырысен 30 нунал ӵоже выль тӧро депутатъёс пӧлысь бырйиське Наталья СмирноваВыль тӧроез быръёнъя сессиез ортчытон дыр тодмо ӧвӧл на. Чакланъёсъя, депутатъёс 30-тӥ коньывуонэ пумкылъян кутозы. ВАТСАН Максимов Александр Вячеславович   Вордӥськиз 5-тӥ шуркынмонэ 1957-тӥ арын Удмурт АССР-ысь Глаз ёросысь Сороково гуртын. Йылпумъяз Ижысь гурт возёсъя институтэз «инженер-механик» ӧнеръя, Кун службая Урал академиез «менеджер» ӧнеръя.  1980–1984 аръёсы — Балезино ёросысь «Мир» возёсын валтӥсь инженер;  1984–1998 аръёсы — Балезино ёросысь «Путь к коммунизму» возёслэн тӧроез;  1998–2001 аръёсы — Балезино ёрос администрацилэн тӧроезлэн экономика ужпумъёсъя нырысетӥ воштӥсез;  2001–2006 аръёсы — «Кияса ёрос» муниципал кылдытэтлэн администрациезлэн тӧроез;  2006-тӥ арысен — «Кияса ёрос» муниципал кылдытэтлэн тӧроез.  Удмурт Элькунысь гурт возёс удысысь дано ужась, пусъемын Удмурт Элькунлэн данъян грамотаеныз. Тегъёс: Политика Удмуртия Кияса  